CELEX: 32021R1948
Language: et
Date: 2021-11-10 00:00:00
Title: Komisjoni rakendusmäärus (EL) 2021/1948, 10. november 2021, mis käsitleb mittemaksukohustuslastele ja maksukohustuslastele nende käibemaksust vabastatud tegevuse puhul tehtavate käibemaksutagastuste käsitlemist Euroopa Parlamendi ja nõukogu määruse (EL) 2019/516 (kogurahvatulu turuhindades arvutamise ühtlustamise kohta (kogurahvatulu määrus)) kohaldamiseks ning millega tunnistatakse kehtetuks komisjoni otsus 1999/622/EÜ, Euratom ja komisjoni määrus (EÜ, Euratom) nr 116/2005 (EMPs kohaldatav tekst)

11.11.2021   
               
               
                  ET
               
               
                  Euroopa Liidu Teataja
               
               
                  L 398/4
               
            
         KOMISJONI RAKENDUSMÄÄRUS (EL) 2021/1948,
         10. november 2021,
         mis käsitleb mittemaksukohustuslastele ja maksukohustuslastele nende käibemaksust vabastatud tegevuse puhul tehtavate käibemaksutagastuste käsitlemist Euroopa Parlamendi ja nõukogu määruse (EL) 2019/516 (kogurahvatulu turuhindades arvutamise ühtlustamise kohta (kogurahvatulu määrus)) kohaldamiseks ning millega tunnistatakse kehtetuks komisjoni otsus 1999/622/EÜ, Euratom ja komisjoni määrus (EÜ, Euratom) nr 116/2005
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. märtsi 2019. aasta määrust (EL) 2019/516 kogurahvatulu turuhindades arvutamise ühtlustamise kohta ning millega tunnistatakse kehtetuks nõukogu direktiiv 89/130/EMÜ, Euratom ja nõukogu määrus (EÜ, Euratom) nr 1287/2003 (kogurahvatulu määrus), (1) eriti selle artikli 5 lõiget 3,
         ning arvestades järgmist:
         
                     (1)
                  
                  
                     Käibemaksu tagasimaksete käsitlemine on üks küsimustest, mis on määratud kindlaks komisjoni delegeeritud määruses (EL) 2020/2147, (2) milles esitatakse loetelu küsimustest, mida tuleb käsitleda igas kontrollitsüklis, et tagada kogurahvatulu turuhindades arvutamise andmete usaldusväärsus, ammendavus ja võrreldavus.
                  
               
                     (2)
                  
                  
                     Selleks et kogurahvatulu andmed oleksid usaldusväärsed, ammendavad ja võrreldavad, tuleb mittemaksukohustuslastele ja maksukohustuslastele nende käibemaksust vabastatud tegevuse puhul tehtavate käibemaksutagastuste käsitlemise määratlust selgitada.
                  
               
                     (3)
                  
                  
                     Kogurahvatulu koondnäitajad ja nende komponendid peaksid olema liikmesriikides võrreldavad ning vastama Euroopa arvepidamise süsteemi 2010 („ESA 2010“) (3) mõistetele ja arvepidamisreeglitele.
                  
               
                     (4)
                  
                  
                     Komisjoni otsus 1999/622/EÜ, Euratom (4) ja komisjoni määrus (EÜ, Euratom) nr 116/2005 (5) tuleks seega kehtetuks tunnistada.
                  
               
                     (5)
                  
                  
                     Nõukogu direktiivis 2006/112/EÜ (6) kasutatakse maksukohustuslaste, mittemaksukohustuslaste ja käibemaksust vabastatud tegevuse mõisteid, mida tuleks kasutada ka käesoleva õigusakti otstarbel.
                  
               
                     (6)
                  
                  
                     ESA 2010-s ei ole sõnaselgelt täpsustatud mittemaksukohustuslastele ja maksukohustuslastele nende käibemaksust vabastatud tegevuse puhul tehtavate käibemaksutagastuste käsitlemist.
                  
               
                     (7)
                  
                  
                     Käesoleva määrusega ette nähtud meetmed on kooskõlas määruse (EL) 2019/516 artiklis 8 osutatud Euroopa statistikasüsteemi komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Rahvamajanduse arvepidamise koondnäitajate koostamisel määruse (EL) 2019/516 kohaldamiseks käsitletakse ostudelt tasutud käibemaksu tagastusi mittemaksukohustuslastele või maksukohustuslastele nende käibemaksust vabastatud tegevuse puhul ESA 2010-s muude jooksvate siiretena (D.7) või kapitalisiiretena (D.9), mitte mahaarvamisele kuuluva käibemaksuna.
            
            
               2.   Lõike 1 kohaldamisel on terminil „maksukohustuslane“ sellele direktiivi 2006/112/EÜ artiklitega 9–13 antud tähendus ning käibemaksust vabastatud tegevust käsitatakse kõnealuse direktiivi artiklites 132–137 loetletud tegevustena.
            
         
         
            Artikkel 2
            Otsus 1999/622/EÜ, Euratom ja määrus (EÜ, Euratom) nr 116/2005 tunnistatakse kehtetuks.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 91, 29.3.2019, lk 19.
         
            (2)  Komisjoni 8. oktoobri 2020. aasta delegeeritud määrus (EL) 2020/2147, millega täiendatakse Euroopa Parlamendi ja nõukogu määrust (EL) 2019/516, määrates kindlaks igas kontrollitsüklis käsitletavate küsimuste loetelu (ELT L 428, 18.12.2020, lk 9).
         
            (3)  Euroopa Parlamendi ja nõukogu 21. mai 2013. aasta määrus (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta (ELT L 174, 26.6.2013, lk 1).
         
            (4)  Komisjoni 8. septembri 1999. aasta otsus 1999/622/EÜ, Euratom selle kohta, kuidas käsitleda käibemaksu tagasimaksmist mittemaksukohustuslastele ja maksukohustuslastele nende käibemaksust vabastatud tegevuse puhul, selleks et rakendada nõukogu direktiivi 89/130/EMÜ, Euratom rahvamajanduse kogutoodangu turuhindadesse arvutamise ühtlustamise kohta (EÜT L 245, 17.9.1999, lk 51).
         
            (5)  Komisjoni 26. jaanuari 2005. aasta määrus (EÜ, Euratom) nr 116/2005 mittemaksukohustuslastele ja maksukohustuslastele nende käibemaksust vabastatud tegevuse puhul käibemaksu tagasimaksmiste käsitluse kohta nõukogu määruse (EÜ, Euratom) nr 1287/2003 (rahvamajanduse kogutoodangu turuhindadesse arvutamise ühtlustamise kohta) kohaldamisel (ELT L 24, 27.1.2005, lk 6).
         
            (6)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).